# Areatza

    Artikulu hau Bizkaiko udalerriari buruzkoa da; beste esanahietarako, ikus «Areatza (argipena)».
Areatza Bizkaiko hegoaldeko udalerri bat da, Arratia eskualdekoa. Gorbeia mendiaren iparraldeko magalean dago. 2016. urtean 1.194 biztanle zituen.

## Geografia
### Udalerri mugakideak

Areatzaren mugakide dira iparraldean Artea, hego eta ekialdean Zeanuri, eta mendebaldean Orozko.

### Auzoak

Areatzak honako auzo hauek ditu: Launtzain eta Uparan.

## Historia

1338an Joanes Nuñez IV.a Larakoa Bizkaiko jaunak Areatzan Villaro edo Billaro izeneko hiribildu eratu zuen. Maria II.a Harokoa bere emaztearen leinuaren omenez Villa de Haro edo Haroko hiribildua hautatu zuen izen.
Hiribildu berriaren helburua Barazar mendatearen bidezko Gasteiz eta Bizkaiko golkoko portuen arteko merkataritza-ibilbidea sendotzea zen. Tamalez, hiribilduak ez zuen inoiz garapen handirik lortu. Jatorrizko hiribilduak bi kale besterik ez zituen- Bekokalea eta Goikokalea- Arratia ibaiaren ondoan zeudenak, eta Zubizarra izeneko zubia, ibaia zeharkatzeko erabiltzen zutena. Hiribildua defendatzeko harresi txiki bat zegoen , Erdi Aroan zehar biztanleriaren hedapena murriztu zuena.
XVI. mendearen hasieran etxeak harresiko hegoaldeko atetik bestaldera zabaldu ziren, Gasteizko bidean, eta horrela egungo Errukine kalea sortu zen. Hala ere, ez zen asko handitu eta bertan 100 bat artesau eta merkatari familia baino ez zen bizi. Lanbide nagusia, ferrak eta lantza eta piken kirtenak egitea zen.

## Demografia

* Areatzako biztanleria

## Politika

2023ko maiatzaren 28ko hauteskundeetako emaitzen ondorioz Peru Perez de Anuzita Urquijo (EH Bildu) da Areatzako alkatea, Josu Basozabalen (EAJ) ondotik. Perez de Anuzitak alkatetza lortu zuen bere taldearen baiezko botoei esker, gehiengo osoaz.

### 2023ko udal hauteskundeak
## Kultura
### Euskara

Areatzan Arratiako hizkera hitz egiten da, mendebaldeko euskalkiaren aldaera.

## Ondasun nabarmenak

* Alde Zaharra
* Legizamon dorrea
* Ugunaga dorreaAreatzako udaletxea.
* San Bartolomé eliza

## Argazki galeria

* Gortazar jauregia
* Areatzako Askatasun Etorbidea
* San Bartolome eliza.
* Arratia ibaia Areatzan

## Areatzar ospetsuak

* Pedro Antonio Añibarro (1748-1830), euskal idazlea.
* Juan Mari Atutxa (1941-), EAJko politikaria.
* Mikel Lejarza Egia (1947), espioia.
* Begoña Pedrosa (1975), hizkuntzalaria, irakaslea eta ikertzailea.

## Ikus, gainera

* Areatza (Arraia-Maeztu)
* Bizkaiko udalerrien zerrenda
* Areatzako audiogida

## Erreferentziak

* ↑ Ezaguna eta erabilia den billaroztar herritar izena ere erabil daiteke.
* 1 2 3 4 5 6 7 Euskal Herriari Begira. Udalbiltza.
* ↑ «Kaleko erabilera herrialdez herrialde» Euskararen erabilera (Wikipedia).
* ↑ «Etxeko erabilera» Euskararen erabilera (Wikipedia).
* ↑ Euskaltzaindia. Bizkaiko herri izendegia. , 1 or..
* ↑ «Gorostizagoiza Etxezarraga, Maribel - Ahotsak.eus» ahotsak.eus (Noiz kontsultatua: 2018-12-11).
* ↑ «Ahotsak.eus, Euskal Herriko hizkerak eta ahozko ondarea» ahotsak.eus (Noiz kontsultatua: 2018-12-11).
* ↑ «Areatza - Ahotsak.eus» ahotsak.eus (Noiz kontsultatua: 2018-11-08).
* ↑ «Arratiakoa - Ahotsak.eus» ahotsak.eus (Noiz kontsultatua: 2018-11-08).

## Kanpo estekak

* Areatzako Udalaren webgunea
* Datuak: Q1228114
* Multimedia: Areatza / Q1228114
* Liburuak: Euskal Herriko bidaia-gida/Herriz herri/Areatza